text: Død af meningitis
  17 oktober 2011 kl. 13.21
  En 15-årig dreng fra Give døde i nat af meningitis. Han blev akut bragt til Vejle Sygehus, men var død ved ankomsten.
  Embedslægerne i Syddanmark er orienteret om dødsfaldet, og drengens familie og de venner, han har været sammen med det seneste døgn skal nu informeres, så de er opmærksomme på eventuelle symptomer.
  Arbejdet besværliggøres af, at skolerne holder efterårsferie.
  
  9. klasses elev 
  Navnet på den døde er endnu ikke offentliggjort, men der er tale om en elev fra Møllevej. Det drejer sig om en dreng, der gik i 9. klasse på Søndermarksskolen.
  